जय भानुशाली और माही विज के घर आई नन्ही परी, देखें बेबी गर्ल की पहली तस्वीर  
जय भानुशाली और माही विज के घर नन्ही बेटी ने लिया जन्म
टीवी होस्ट ने फोटो शेयर कर जताई खुशी
जय भानुशाली और माही विज शादी के आठ साल बाद बने माता-पिता
बॉलीवुड एक्टर और टीवी होस्ट जय भानुशाली (Jay Bhanushali) और एक्ट्रेस माही विज (Mahi Vij) के घर एक नन्ही परी ने जन्म लिया है. अपनी नन्ही बेटी के आने की खुशखबरी जय भानुशाली (Jay Bhanushali) और माही विज ने इंस्टाग्राम पर फोटो पोस्ट करते हुए दी है. फोटो साझा करते हुए टीवी होस्ट ने अपनी बेटी के लिए भावनात्मक पोस्ट भी लिखा है. मीडिया रिपोर्ट्स के मुताबिक जय भानुशाली (Jay Bhanushali) और माही विज शादी के आठ साल बाद माता-पिता बने हैं. हालांकि, इससे पहले उन्होंने दो बच्चों को भी गोद लिया हुआ है. 
The future just arrived,a brand new baby here to play.Ten little fingers ten little toes,mommy's eyes and daddy's nose.. Thank you princess for choosing us as your parents ITS A GIRL @mahhivij #parenthood #parents #father #fathersday #itsagirl ##girl #princess #love #lovemywife #mother #babygirl #fatherdaughter #emotional
A post shared by  Jay Bhanushali (@ijaybhanushali) on Aug 20, 2019 at 9:33pm PDT

जय भानुशाली (Jay Bhanushali) ने अपनी बेटी की फोटो इंस्टाग्राम पर शेयर करते हुए लिखा, "भविष्य आ चुका है, एक प्यारा नन्हा बच्चा यहां खेलने के लिए आ गया है. दस छोटी उंगलियां, मम्मी की आंखें और पापा की नाक.. हमें माता-पिता के तौर पर चुनने के लिए तुम्हारा धन्यवाद." पापा जय भानुशाली के अलावा मम्मी माही विज ने भी अपनी बेटी की फोटो इंस्टाग्राम पर शेयर की. 
Twinkle twinkle little star we made a wish and here you are.thank you for choosing us as your parents.we feel complete.We are blessed with baby girl thank u god for everything this one is special thank you.We feel blessed.My best friend is here.Meri zindagi Badal di 
A post shared by  Mahhi Jaybhanushali (@mahhivij) on Aug 20, 2019 at 9:35pm PDT

बता दें कि एक शो के दौरान भी जय भानुशाली ने अपने बच्चे को लेकर कहा था, "दुनिया का कोई भी रिश्ता पिता-पुत्री के रिश्ते की पवित्रता से मेल नहीं खा सकता है और मैं चाहता हूं कि जब मेरी पत्नी एक बच्चे को जन्म दे, तो वह एक बच्ची हो.जय भानुशाली (Jay Bhanushali) इन दिनों सिंगिंग शो 'सुपरस्टार सिंगर' होस्ट कर रहे हैं. इससे पहले वह 'डांस इंडिया डांस', 'द वॉयस' और 'सुपर डांसर' जैसे कार्यक्रम भी होस्ट कर चुके हैं. टीवी की दुनिया से अलग जय भानुशाली बॉलीवुड में भी अपना हाथ आजमा चुके हैं. अपने करियर के दौरान उन्होंने 'हेट स्टोरी 2' और 'एक पहेली लीला' जैसी फिल्मों में मुख्य किरदार निभाया है. वहीं, माही विज की बात करें तो उन्होंने सीरियल 'लागी तुझसे लगन' से अपने एक्टिंग करियर की शुरुआत की थी.